Gedagte vir die dag: ToewydingFoto: pixabay.com Vertrou op die Here met alles wat jy het. Moenie staatmaak op jou eie insigte nie. Vra na die wil van God in alles wat jy doen. Hy sal die regte pad vir jou wys. (Spreuke 3:5-6) Om God heelhartig te vertrou, beteken dat jy jou voorneem om Hom toe te laat om jou te wys hoe om te lewe – in alle areas van jou lewe. As ’n sondige mens sal jy dit nooit heeltemal regkry nie, maar moenie dat dit jou keer om jou daaraan toe te wy om jou bes te doen nie. As jy God vertrou en sy wil soek, sal Hy jou na die mense, plekke en geleenthede lei wat Hy weet vir jou ’n doelwit en tevredenheid sal gee. Hoe toegewyd is jy daaraan om God te vertrou?